
PENJAKIT KEBATHINAN.


Dalam agama Islam banjaklah hal-hal
jang tida' tertjapai oleh 'akal kita ma¬
noesia, mitsalnja: a. Qadar. b. Lauhil
Mahfoedl. c. Sorga dan Neraka. d. Arasj.
e. Malaikat, Djin, Sjaithon, Bidadari, enz.
f. Roch. g. Woedjoednja Allah di ache¬
rat, h. Padang Mahsjar. i. Kijamat, enz.
Saudara2 tjoekoeplah kita pertjaja, bah¬
wa semoea itoe memang ada. Tetapi
djanganlah kita mempertinggi-tinggikan
fikiran kita tentang itoe, sebab 'akal kita
ta' akan mentjapainja. Banjak, bahkan
beriboe-riboe banjaknja hal-hal jang ta'
dapat kita oekoer dengan 'akal kita, baik
jang terseboet dalam kitab-kitab Islam,
maoepoen jang kita lihat sehari-hari.
Oempamanja sadja: Seorang baji di¬
lahirkan boeta, sedang seorang baji lain¬
nja diberi anggauta jang sempoerna oleh
Allah. Apakah sebabnja, bahwa Allah
mentakdirkan baji jang pertama itoe boeta,
pada hal ia sama sekali ta' berdosa?
Akal kita manoesia tida' dapat memberi
djawaban jang sempoerna tentang perta¬
njaan itoe, sekalipoen kita minta tolong
dengan professor2 seloeroeh doenia.
Kalau pikiran kita teroes meneroes kita
pergoenakan oentoek mengkoepas soal2
jang gaib ini, nistjaja dari sedikit kese¬
dikit djatoehlah kita kedalam djoerang
kemoesjrikan. Lain dari pada itoe agama
Islam akan mendjilma mendjadi agama
Kebathinan. Pemeloek-pemeloeknja akan
mendjadi lembek dan malas oentoek me¬
noentoet kedoeniaan, seperti tjaranja
orang Amerika, Europa atau Japan.
Soedah tentoe orang asing dengan
amat gampang menakloekkan orang-orang
Islam, memerintahkan orang2 Islam, se¬
hingga tida' barang moestahil kalau di¬
belakang hari oemmat Islam tida' mem¬
poenjai negeri lagi sebagai orang-orang
Jahoedi sekarang ini.


Maka dari itoe: Djaoehilah kebathinan
dan bergeraklah oentoek kemoeljaan


oemat dan doenia Islam.


Wassalam
Isdito.


Pangaweroeh - kasehatan.


(Samboengan A.M. No. 21).
NAPAS.
Naon ari napas — ambekan teh? Nja¬
eta, ngaboeskeun hawa ti loear kana
iroeng teroes ka djero dada; dibalikkeun
deui tina dada kana iroeng teroes dika¬
loearkeun deui, saperti noe karanapan
koe sarerea sakoer noe hiroep-hoerip,
salagina roemingkang.
Hawa naon noe diaboeskeun, toeloej
dikaloearkeun deui teh, djeung naon
maksoedna?
Geuning dina Qoerän diseboetkeun,
jen didamelna djasad Kdj. Nabi Adam
a.s. teh tina opat annasir, nja eta: 1 ta¬
neuh, 2 tjai, 3 seuneu, 4 angin. Noe
diseboet angin di dinja teh, nja eta hawa.
Anggahota-babagian badan manoesa boe¬
toeh koe roepa-roepa dzat djeung roepa?
hawa noe djadi tina eta 4 roepa annasir
tea. Di antarana noe pangdipiboetoeh¬
na pisan, nja eta oxygenium =
zuurstof (sabangsa hawa noe rasana sari
haseum), sabagian tina hawa di awang2
noe ngaboelen ieu doenja.
Kieu djalanna djeung maksadna eta
napas teh:
A. a) Oxygenium tina hawa awang2
diisep koe iroeng teroes kana bajah,
kalawan lantaran beukahna bajah di
djero dada, noe minangka kompana.
Di djero iroeng aja sabangsa asang2,
moen di laoek mah, nja eta pakakas
paranti njaring hawa ti loear tea; sa¬
gala kokotor, kekeboel-kekeboel noe¬
kabawa, kaseuseup, njarangsang di
dinja, noe engke baridjil deui samang¬
sa djalmana beresin, atawa bebekis,
atawa njingsring. Nja kitoe deui hawa
noe asoep teh di djero iroeng kaha¬
neutan, nepi ka aboesna kana bajah
teh geus beresih toer haneut.
b) Di djero bajah tjampoer, galo
djeung getih noe bareng waktoe hari¬
ta aboes kana bajah kakompa tina
ati (djadjantoeng).
Eta getih teh kotor, mawa kokotor2
ti anggahota2 saloear badan, djeung
ngandoeng hawa kotor, oeroet dipake
ti heula, noe geus patjampoer djeung
dzat-dzat sedjen ti sakoeliah ha-an;
babakoena djeung dzat sabangsa areng
(moen dibeuleum audi areng) dise¬
boetna koe stof. Koe sabab ki¬


Pangoeninga.
Sarengan ieu nomer kasanggakeun
deui ka sapalih para djoeragan hidji
pangemoet-ngemoet, anoe diroepikeun
balangko wesel; babakoena ka soegri
anoe nembe djadi ahli Al-Moe'min.
Koe panoehoen anoe sanget, sanes
bae para djoeragan2 anoe kaoengel
bieu, noe kedah emoet teh, namoeng
sadajana soegri noe teu atjan moe¬
langkeun djoeroenganana administratie,
moegi oelah kemba sareng oelah lali
njoemponanana.
Tangtos koe sadaja kamanah, sagala
roepi hasil, sareng sadajana kasaean,
kedah karana aja karingetna.
Hormatna
Directie.


toe, eta hawa kotor teh diseboetna
koolzuurgas. Ari di djero bajah
tea kadjadian patoekeur hawa, nja eta
hawa koolzuurgas dj. kokotor2
lalesot tina getih, geus kitoe getih
noe geus beresih teh narima deui
oxygenium noe aboes anjar bieu,
galo djadi hidji.
c) Koe kempesna deui bajah, atoeh
koolzuurgas teh diperes kaloear tina
bajah kana iroeng, teroes kaloear ka¬
awang - awang deui. Bareng harita,
getih beresih sarta bebekelan oxyge¬
nium anjar tea, kaperes deui tina ba¬
jah aboes kana djadjantoeng noe ha¬
rita keur sedengna beukah. (Bajah
djeung djadjantoeng teh doeanana ga¬
wena sok kemboeng - kempes, tapi
kemboeng-kempesna teh paselang-se¬
lang, nja eta moen bajah kemboeng,
atoeh djadjantoeng kempes, djeung
sabalikna. Petana kitoe teh saolah-olah
kompa: bajah ngompa hawa sina
aboes - kaloear, djadjantoeng ngompa
getih sina kaloear-aboes sarta berdja¬
lan ngotjor salamina).
d) Teu lami djadjantoeng teh kem¬
pes deui, sarta meres getih anjar (noe¬
beresih toer ngandoeng oxygenium
anjar tea), sina berdjalan ngotjor nja¬
lima di sakoeliah badan. Eta getih
anjar teh ngirim oxygenium djeung
dzat-dzat sedjen noe alanjar, sakoer
noe dipiboetoeh koe roepa-roepa ang¬
gahota badan. (Teu aja satjiwit daging,
sabatang toelang, saoedjoeng ramboet

2. Idem meuntjit moending, domba
embe, sampi enz. sirahna diroeang (di¬
anggo parepeh), sakantoenna eta halah
atawa haram.
3. Idem netepan berdjamaah, imam
hilap maos tachijjat awal si ma'moem
imoeteun jen eta imam hilapeun, naha
kedah ngiring si ma'moem ka imam,
atawa koemaha kedahna? margi seueur
anoe njebatkeun wadjib noeroet ka imam
(afdol), oge anoe njebat kedah pisah t
imam, sedeng disoehoenkeun sesendera¬
nana kaol saha bae teu tiasaeun mara¬
sihan, istoe setjara pamandangan woeng¬
koel.
3a. Idem djalmi tarikoesolat (hakok)
(kabatinan) ngawalian poetrana atawa
saderekna, naha kedah diwartosan anoe
nikahkeunana sapertos panghoeloe sa¬
reng saksi-saksina koe anoe oeningaeun


noe kalaroeng, teu kasaba, teu kabagi
pangaboetoehna, koe getih anjar teh).
Waktoe harita sakalian getih teh njoko¬
tan kokotor-kokotor, dzat-dzat oeroet
dipake djeung koolzuurgas (oxygenium
oeroet make) tina anggahota-anggahota
badan, bari nganteuran pangaboetoeh¬
na noe alanjar tea. (Djadi gawena
getig teh: njokot-mere).
Sanggeus walatra sarta tarapti ka¬
wadjibanana, getih (noe ajeuna mah¬
kotor) teh (kasoeroeng koe kotjoring
getih anjar noe pandeurieunana) balik
deui kana djadjantoeng; tina djadjan¬
toeng diperes kana bajah deui tjara
tadi, pikeun ngaleupaskeun koolzuur¬
gas djeung dzat-dzat kokotor, sarta
narima oxygenium anjar. Engke balik
deui tjara tadi lampahna noe kaseboet
di loehoer a, b, c. ditea.
Kitoe bae halna salamina manoesa
na hiroep-hoerip mah. Jel 
 6 baris disamboeng
Salamna poen
Tohir S.a.


jen eta wali inkar tegesna sanes Moes¬
lim (Islam oge koemaha noe ngawarto¬
san oepami teu diwaro, naha kedah
ngantoenkeun bae kana eta kana rioe¬
ngan walimah? njoehoenkeun koemaha
soepados pertikahan djanten maslahat
kalawan netepan sakoemaha hoekoem
sara, (oge moegi sing djelas).
4. Idem (sikapna) anak alim terhadep
ka bapa achli bid'ah dholalah, naha
wadjib hormat, sareng wadjib masihan
katerangan (mapapatahan) ka ramana,
koemaha oepami teu noeroet malah nga¬
moesoehan ka anak?
5. Idem oepami ngoeboer majit di¬
waktos wengi (ti penting).
6. Idem (hartosna) jen machloek (djal¬
mi) diparentah nganasehat ka Goesti
Noe Maha Soetji sareng ka rosoelna?
7. Koemaha bentenna papatah sareng
nasehat, sapertos anoe disabdakeun dina
hadits atawa kaol oelama „addinoe an¬
nasehatoe".
Wassalam hormatna
Lgno. 2595.
WALONAN.
2. Ngaroeang hoeloe moending, dom¬
ba enz. eta hoekoemna haram sabab
ngamoebadirkeun barang.
Moen ngahadja meuntjit pikeun nga¬
hormat djoerig, lain karana Alloh, eta
haram,
Moen meuntjit make dilan sarta tjoe¬
koep saratna eta halal, tapi ngoeboer
hoeloe mah taja djalan pikeun ngaha¬
lalkeun.
3. Moen Imam make de ma'¬
moem henteu, eta batal. Sabalikna imam
teu make, ma'moem make, eta oge ba¬
tal, lamoen ngahadja sarta njaho, jen
djadi matak sabab njoelajaan banget
anging niat moefarakah; eta teu batal
tapi teu oetama.
 
l voor disi des golonel


.
Cle laste gali dan plaat de rol
(29 ja dan 23 2)
3a. Oerang oelah njeboet lain Islam
ka anoe ngakoe Islam atawa daek matja
sjahadat
5 djalan ool digal di di doel de
Mana-mana ngakoe Islam, daek nga¬
walian tjara Islam, datang ka Kodi Islam,
Eta moenggoeh dohir, Islam. Moen Ko¬
di mangmang, sae sina matja sahadat
heula, tjara anoe sok didjalankeun di
Kaoem.
Perkawis i'tikad batoer, sae entong
didjoedjoet teuing. Moen daekeun, sae¬
sina daekeun ngareungen anoe ngababan
elmoe anoe bener. Katerangan anoe ma¬
lapah gedang, anoe terang, biasana sok
ngarobah kana i'tikad anoe salah, lan¬
taran koe ka-teu njahoanana
Di sawatara Kaoem, biasa anoe nga¬
walian, anoe rek kawin, sok sina matja
sjahadat heula. Eta atoeran aloes katjida,
matak sah, anoe asalna mangmang,
4. Anak ka bapa, salawasna koedoe
hormat, salajakna. Nganasehatan koe¬
djalan leuleus liat, lemah lemboet, pika¬
resepeun eta kawadjiban Islam ka papa¬
da Islam. Anoe teu noeroet, lain tang¬
goengan noe nganasehat.
Tembongkeun kanjaah djeung kame¬
lang ka kolot, tjara Bagenda Aboebakar
ka ramana.
Aboe Qoehafah rama Bagenda Aboe¬
bakar djadi Islamna teh pandeuri pisan
sanggeus foetoeh Makkah.
5. Ngoeboer majit ti penting, ari teu
aja kaperloean mah teu aloes.
Ti Djabir riwajat Ibnoe Madjah, da¬
woehan Nabi s. a. w.
***
2
oko di dit itoe bes
Hartina:
Oelah ngaloeboer majit ti penting,
anging moen daroerat.
Tapi aja deui hadis kieu:
4
J6
Ae
¬
door
da
Kg. Nabi ngalarang ngoeboer ti
peuting, koedoe disolatkeun heula.
Pahamna tjara tadi bae, ari perloe
mah teu naon-naon, asal oelah teu di¬
solatkeun heula bae.
6.-7. Hartina nasehat teh papatah
kana kabageuran, soepaja noe dinase¬
hatan ngalampahkeun kahadean, kaaloe¬
san, kabageuran, koe omongan anoe
lemah lemboet, nja eta agama tea.
Ari nasehat ka Alloh mah nja eta iba¬
dah djeung doela oerang, ka andjeunna,
soepaja andjeunna maparin karidoan ka¬
oerang.
M. a.

LELESON.


Koe: Atm.
Setan gawena ngagoda,
ngadjak kana lampah noda,
lamoen djalma henteu awas,
doenja aheratna tiwas.
— POETJOENG. —
1. Enggeus mashoer saoer oelama
noe djoemhoer, noe sok ngadjak salah,
noe narik ka djalan djahil, „setan
lanat" noe dibendon koe Pangeran.
2. Koe hal eta saban sekon saban
minoet, taja djam kaliwat, gawena ngan
ngoetik-ngoetik, ngadjak njorang kana
larangan agama.
3 Setan pinter bisa pisan ngatoera,
ngolona ka djalma, malah henteu kirang
santri, djeung adjengan noe kabandang
lampah bedang
4. Setan hiroep di djalma resep ta¬
kaboer, marontok awakna, ngeunah tji¬
tjing di noe djahil, sabab gampang
dibawana lampah djoehal.
5. Setan hiroep di djelema anoe
gemboel, toeang teu djeung kira, noe¬
temahna poek ati, leuleus loengse ba¬
wana soengkan ibadah.
6. Setan hiroep di djalma noe ngoe¬
koet bingoeng, betah di noe soesah,
seuri di noe resep ginding, asa gandang
nganggona teu karna Allah.
7. Setan hiroep di noe sok koret ka¬
batoer, baraja noe rija, miadi ka djalmi
sirik, asa bapa ka djalma noe lampah
djinah.
8. Setan hiroep dina lakoe noe moe¬
roegoel, soeka di noe soem-ah, asa aki
ka noe dengki, asa sobat ka djalma resep
pasea.
9. Setan hiroep di noe soegih goe¬
moeloegoeg, teu heman ka warga, teu
asih ka djalmi miskin, di noe kitoe
ngadjak kana „toloel'amal"
10. Moen dibabar hiroep setan noe¬
tadjaboer, moal kakertasan, tjangkeweng
tjape noe noelis, koe hal eta oerang
toetoep koe ringkesna.
11. Hiroep setan di sakoer noe „ngan¬
teur napsoe, tandana moen lampah
njimpang tina hadis dalil, oelah hamham
noe kitoe pangadjak setan.


TOETOERAN TASAOEF.


Samboengan A. M. No. 21.


Oge beuteung teh sadjaba ti koedoe
didjaga tina diasoepan barang haram dj.
soebhat, tina barang halal oge oelah
abong kena halal, nepi ka ngaliwat wa¬
tes, barangdahar kokomoan teu ngoeroes
kana atoeran; asal oesoelna oge pang
oerang digelarkeun di ieu alam, lain sina¬
ngadon dahar, tapi sina ngadon ngebon
to'at, hasilna pikeun oerang bekel balik,
ari dahar mah ngan saoekoer soepaja
hiroep bisa nangtoengkeun ibadah, teu


koedoe rosa, teu koedoe ngeunah. La¬
moen barangdahar oerang ngan oekoen
soepaja hiroep, soepaja bisa nangtoeng
ibadah, anoe tangtoe moal koengsi koe¬
doe ngarongkong kana barang haram.
Ngeusian beuteung koe barang haram
geus teu aja tjaritakeuneunana tina koe¬
banget-bangetna pibahjaeunana, dieu¬
sianana koe barang halal oge teu koe¬
rang-koerang mamalana, lantaran aja da¬
woehan kieu:


Hartosna: „Henteu aja hidji wadah anoe
pangdianggo kabentjina koe Goesti
Alloh, ti batan beuteung anoe dipi¬
noehan koe barang halal".
Dipinoehan koe barang haram mah
parantos teu aja dongengkeuneunana.
Deui timbalan lmam Gozali kieu;
Soendana bae:
Ari ngalobakeun teuing barangdahar
teh sapoeloeh roepa pibahjaeunana anoe
njantong, hidji matak teuas hate djeung
matak belet, noemoetkeun dawoehan
Nabi s. a. w.
J
2 
 NAAR 
) J.....
ale ka 15 o e te
Kadoea matak ngahoedang kana sah¬
watna kabeh anggahota, kana milampah
kalakoean anoe leuleuwihi, lamoen ba¬
rangdaharna barang halal tea, tapi lamoen
barang haram mah ngahoedangna teh
kana kalakoean haram deui, lantaran
tadi oge parantos diterangkeun jen ka¬
daharan teh bibitna kalakoean, asoep
halal, kaloearna ibadah, asoep leuleuwi¬
hi kaloearna leuleuwihi, asoep haram
kaloearna ma'siat.
Katiloe matak boetek pikiran, hese¬
kana hasil maksoed, timbalan Golala
lamoen maneh aja pamaksoedan, Doenja
atawa Acherat, oelah waka dahar lamoen
tjan hasil, ieu teh katjida moedjarobna.
Kaopat matak beurat ibadah, lantaran
beuteung pinoeh (beurat), panon tjepel¬
(toendoeh).
Kalima matak teu aja kanimatanana
ibadah, timbalan Gijlati deui, pang
ngeunah-ngeunahna ibadah dimana geus
rapet koelit beuteung kana toelang tong¬
gong, (keur lapar rosa).
Tapi ari moenggoeh di si awam mah,
lapar koe laparna seubeuh koe seubeuhna.
Kagenep matak paoer bisi tiba kana
barang haram atawa soebhat, lantaran
barang halal mah katjida saeutikna, lain
deui djeung barang haram.
Katoedjoeh matak ripoeh dina ngaja¬
keunana eta kadaharan, tjape hate tjape
badan boh dina ngoesahakeunana, boh


dina ngolahkeunana, meakkeun waktoe
dina ngadaharna, sadjaba ti eta soesah
milih-milihna, ngagilir-gilirna anoe teu
bosen, atawa noe teu matak djadi pa¬
njakit, soemawonna milih halal haramna.
Kadalapan matak hese sakarat, noe¬
moetkeun pirang-pirang hadis, pajahna
sakarat teh noeroetkeun kasenangan di
Doenjana.
Kasalapan matak ngoerangan kana ka¬
senangan di Acherat, kasenangan Acherat
teh noeroetkeun kasenangan Doenja deui
bae, rosa senangna di Doenja, koerang
kasenanganana di Acherat.
Kasapoeloeh matak pandjang hisaban
matak meunang panjeukseukan ti Goesti
Alloh lantaran gawe ngan minoehan bae
beuteung, ngoembar bae sahwat.
Tah ieu djoemlah anoe sapoeloeh ma¬
malana loba teuing dahar tina barang
halal. Tjeuk oerang teh naon sababna,
ongkoh barang halal, tapi ari didahar,
aja matakna?
Mangga oerang samboeng


SAMAGAHA.
*
SO
(oe)
all 9 dan oleh 9 dek
C
Hartosna: Timbalan Kdj. Nabi Moeham¬
mad s.a.w.: „Saenja-enjana panon¬
poe djeung boelan teh doea tjitjiren
kaagoenganana Alloh, tara samagaha
karana maotna atawa hiroepna hidji
djalma."
Djadi, jakin kamaphoemna tina ieu
hadits, panonpoe atawa boelan, ana sa¬
magaha, henteu djadi alamat kitoe kieu,
noe tangtoe tea mah Goesti Alloh, min¬
tonkeun kabidjaksanaanana sareng kaka¬
wasaanana bae, da poegoeh eta geus
djadi watekna alam noe dikersakeun koe¬
Noe Ngadamel.


Pabid'ahan dina aja kadjadian
samagaha boelan, dina malem
14 Moeloed 1358 at. 4-5-239.
Panto pribados dina waktos harita aja
anoe ngagedoran bari ngageroan: „Geus
sarare? Hajoh haroedang! Gantjang ha¬
roedang!"

Tembal pribados: „Naha aja naon ieu
teh, asa koe rareuwas teuing, da teu
atjan mondok," bari teras pribados sa¬
rimbit kaloear, njampeurkeun eta noe
ngagedoran tea.
Sanggem pribados: „Aja naon?"
Djawabna: „Toeh boelan tinggal sa¬
beulah, samagaha, garwa andjeun sina
ka kolong oerang bandjoer."
Sanggem pribados: „Ke, ke, naha ke¬
dah dibandjoeran di kolong wajah kieu?
Nanaonan ieu teh?"
—: „His, bakoena noe keur kakan¬
doengan mah sok koedoe kitoe, ari aja
samagaha teh, bisi koemaonam !
Pribados bari seuri koneng toeloej
naros: „Bisi koemaha, lamoen henteu
Aja parentahna dina Islam koedoe kitoe?"
„Bisi pireu (bari ngaharewos ngo¬
mongna) engke noe dikandoeng, euweuh
ari enasna mah geus kitoe bae eta mah
kabiasaan sepoeh-sepoeh baheula."
: „Kabiasaan?! Da poen bodjo mah
teu biasaeun dibandjoeran di kolong
keur soendek teh tambah loba kokotor
deuih.
—: „Toeh kitoe, ari baroedak djaman
ajeuna mah tara noeroet kana pamake
sepoeh baheula, pinter koe pinterna, sa¬
gala koedoe kaharti bae.
+: „Sanes moengpang ka karoehoen
moeng pribados moengpang kana pabid¬
lahan, noe kakandoengan kedah kikitoe¬
an dina waktosna aja gerhana. Eta teu¬
aja dina ka-Islaman, noe kantenan mah
djentre sesa kaboedaan noe teu¬
atjan moesna di doenja oerang. Aja so¬
teh dina Islam koedoe woedoe teras
solat soenat-samagaha, toer sa¬
magaha boelan atanapi panonpoe teh eta
henteu djadi matak kitoe-kieu, soema¬
wonna ka noe kakandoengan.
—: „Ah, mangsa bodo atoeh, da ba¬
toer mah patjiweuh sakoer noe kakan¬
doengan mah ka karolong dibalandjoeran
ti loehoer," tjarekna kitoe teh bari teras
bae moelih.
Noe sok radjeun kikitoean enggal toen¬
da, entong dipidamel deui.
M 42 Se
D. Dj.


KOROPAK.


Djrg. R.T.S. Soeriadibrata Lgno. 2588
Artos f 1,60 kanggo kw. III, IV th. 39
acc.
Djrg. Boesori Lgno. 2230.
Artos f 0,80 kanggo kw. II th. 39.
Nji R. Goenarsiah.
Artos f 0,80 kanggo Juni, Juli, Aug. 39.
Djrg. S. A. Sasmitaatmadja,
Njalindoeng Si.
Salamina A.M. dikintoen ka djrg. dina
waktosna.
Noe teu moendoet teu dilebetkeun.
Adm. A. M.


PAHLAWAN ISLAM.


(PANAMBAH).
SOLAHOEDDIN (SALADIN) DJEUNG
RICHARD COUR DE LIEN
(HATE-SINGA).
Koe: T. J.
Oerang sarerea meureun geus maratja
tjarita peperangan oerang Islam djeung
Kristen djaman baheula, waktoe mare¬
boetkeun nagara Palestina. Ti oenggal
nagara di tanah Eropa, balad2 Kristen
goeloeng sabiloeloengan baris ngadjabel
tanah soetjina nja eta tanah Palestina
tina tjangkingan „kafir-kafir" — tah kitoe
disareboetna kaoem Moeslimin teh koe¬
maranehanana mah. — eta perang teh
perang soetji tjenah, sarta sing saha anoe
maot dina eta pangperangan, moenggoeh
dianggapna koe kaoem Kristen noe sa¬
roleh mah, eta teh hidji kahormatan
gede; noe diseboet „mati sjahid" tea
taksiran moen di oerang mah. Tah
nja kadjadian2 dina eta perang noe¬
ajeuna rek dipedar teh.
Eta doea balad pada dikapalaan koe¬
hidji senapati anoe pinoendjoel gagah
rongkah pada tangoh adoe hareupan, si¬
lih pintonkeun wawanen djeung djadja¬
tenna. Tapi teu katjatoer ari wedoek¬
wedoekna atawa liat-liatna koelit teu
teurak koe pakarang mah. Ti balad
Kristen Richard djenenganana, ari ti ba¬
lad Islam Saladin (Solahoeddin). Richard
teh radja nagara Inggris, nja andjeunna
noe djadi pamanggoel djoerit balad
Kristen teh. Dina babad Eropa, an¬
djeunna katelah Richard Cour de Lien
(Richard-Hate-Singa), tina lantaran wa¬
wanenna pilih tanding, noe kawangikeun
lalaki langit lalanang djagat. Mang¬
taoen-taoen andjeunna tandang di medan
pangperangan Palestina, silih ajonan
djadjaten djeung Radja Saladin.
Andjeunna teh hidji Djendral noe geus
legok tapak genteng kadek, toer lain
kakara sakali doea kali tandangna di
medan djoerit teh. Meunang sababaraha
kali nempoehna moesoeh, tapi ngan ka¬
deseh djeung kadeseh bae, nepi ka an¬
toekna balad-baladna ngarasa sisip, beak
dengkak teu koeat ngajonan deui moe¬
soeh, katambah-tambah rea noe katara¬
djang panjakit deuih. Malah Radja
Richard oge kataradjang teu damang
wales, nepi ka koe doktor2 mah geus
disamarkeun kana iasa menjat deui.
Kakotjap dina waktoe balad Kristen
keur aja dina eta katoenggaraan gede,
rentang2 ti kadjaoehan aja hidji Fakir
ngadjoegdjoeg kana lawang pasanggrahan
Radja Richard sarta toeloej oeloek salam.
„Saha eta di loear?" saoer hidji opsir
ti djero hemah bari koekoeloetoes.
„Naha mana teu boga teuing wiwaha,
pirakoe teu njaho Kangdjeng Radja teu
damang wales".
„Teu meunang aja anoe asoep!" saoer
opsir noe sedjen, soantenna kereng bari
njentak, „panjawat Kangdjeng Radja
.
pikasalempangeun!"


„Ah teu sae kitoe, koe kitoe koe kieu
oerang perloe terang, saha djelemana eta
noe di loear teh," saoer hidji opsir noe¬
sedjen.
Barang soemping ka loear, eta opsir
ningali hidji kekere, teuing koe roedin
papakeanana roebat-rabet sarta koendang
iteuk.
„Sia teh teu nendjo?" saoer eta opsir.
„Naha sia teu njaho jen ieu teh pasang¬
grahan radja?“
Fakir: „Noen gamparan, moegi teu
djanten bendoe bae, sanes djisim abdi
teu terang. Kantenan djisim abdi terang
mah, noe mawi dongkap ka dieu oge.
Moegi teu djadi rengat galih gamparan,
djisim abdi sedja toemaros, koemaha
panjawatna Kangdjeng Radja teh ajeuna,
aja oge sakinten ngiranganana atanapi
dengdeng bae? Kalintang djisim abdi
hojongna ngalandongan Kdj. Radja.
Opsir: „Naha noe ti mana kitoe si¬
laing teh?"
Fakir: „Eh gamparan, pira ge djisim
abdi mah Fakir, gamparan ge kantenan
langkoeng tingali, kapan Fakir mah teu¬
gadoeh rorompok-rorompok atjan"
Opsir: „Naha maneh teh boga oebar
matih anoe bisa ngadamangkeun Kang¬
djeng Radja, noe matak boga angkeuhan
kitoe teh?"
Fakir: „Insja Alloh2
Opsir: „Hiap atoeh toetoerkeun ka¬
djero!"
(Teraskeuneun).


Samboengan A. M. No. 20.


DZIKRO MOEFIDAH.
Samemeh neraskeun bahasan netepan
bade diselang koe dzikro, anoe maksad¬
na njamboeng njaroengsoem kana baha¬
san anoe parantos diserat dina ieu A.M.
Moedah-moedahan nambihan kamanfaa¬
tan, hoesoesna ka ahli A.M. Oemoemna
ka sadajana para Moeslimin wal Moes¬
limat.
leu bahasan kanggo njoemponan oeng¬
gelna hadis
dan dari dja itoe gak¬
Anoe pihartoseunana: „Koedoe ngaich¬
laskeun maneh kana agama, tangtoe
njoekoepkeun ka maneh amal anoe
saeutik.
Saparantosna aroeninga kana roepi2
kawadjiban netepan, ti kawit soesoetji
doegi ka salsena tina netepan moegi di¬
hafadkeun anoe saleresna. Oelah doegi
ka pahili antara wadjib sareng soenat.


AL-MOE'MIN No. 22.


pagina 5


9 Juni 1939 th. ka VIII.


Oge satiasa-tiasa kedah apik oelah aja
kakirang dina sagala roepina.
Babakoena beberesih anoe kedah ati2
teh, margi moal sah solat, oepami soe¬
soetjina henteu sampoerna.
Soesoetji dina sabada kodohadjat alit
kedah atos - atos pisan bilih teu atjan
seep kaloearna parantos diberesihan.
Oetami pisan oepami bari dedeheman
soepados noeloengan kana kaloearna.
Oge dina ngoembahna oelah koe sa¬
beulah panangan, namoeng noe sabeulah
njioek tjai noe sabeulah deui ngadjagi
bisi amboeratel. Dina beberesih bada
kodohadja ageung oge kedah apik pisan,
sing nepi ka seuseut oelah aja anoe kari
tina nadjis sanadjan saeutik.
Dina woedoe poma sing nalingakeun
pisan kana anggahota anoe dikoembah
sarta kedah dilangkoengan ngoembahna
tina watesna, sapertos ngoembah pana¬
ngan kedah saloehoereun sikoe, karana
moal rata ngoembah sikoena, oepami
teu dilangkoengan ngoembahna sareng
sadjabi ti eta. Dina siram (adoes) sala¬
mina kedah lantis pisan, dongkap ka¬
badan sareng boeloe2 oelah aja anoe
teu kakoembah; djagi bilih aja bagian
badan noe teu kakoembah.
Mangkahade oelah waswas, sabab was¬
was teh ditjela koe agama boh dina
soesoetji atawa dina solat.
Dina samemehna abdas atawa siram
leuwih sae lamoen mariksa heula angga¬
hota, bisi aja anoe napel tina warnaning
barang anoe ngahalangan kana datangna
tjai, sapertos geutah atanapi ter sareng
aspal, oge dina djoeroe panon bilih aja
kokotor anoe ngahalangan kana tjai.
Oepami parantos prak solat poma pi¬
san rek goeroenggoesoeh hojong geura
parantos, margi oepami kitoe moal tiasa
toemaninah, sedeng toemaninah teh wa¬
djib dipilampah koe anoe solat. Baba¬
koena dina itidal (nangtoeng antara roe¬
koe djeung soedjoed) koedoe ati - ati 
pisan oelah wara njolojong soedjoed,
oepami teu atjan tjitjing awak katoet
doea leungeunna. Samemehna maos doe'a
koenoet oge kedah itidal. Oge dina soe¬
djoed kedah nepi tarang teh kana pang¬
soedjoedan (oelah ngangkong) tekenkeun
sabeuratna mastaka teu kalawan make
tanaga. Djabi ti eta dina roekoe sareng
dina tjalik antara doea soedjoed oelah
kaliwat toemaninah. Ari toemaninah teh,
nja eta eureun tina gojang oelah koerang
ti sakadar matja soebhanalloh.
Oelah pisan rek ngagampang, teu ni¬
kelkeun ramo doea soekoe, karana kaa¬
soep kana sjaratna soedjoed, lamoen teu
tinemoe sjarat teu sah soedjoedna, ana
teu sah soedjoedna solatna oge ten sah
(teu djadi).
Demi dina babatjaan anoe koedoe di¬
heulakeun teh fatihah djeung tahijjat,
sabab eta anoe doea mah kaasoep kana
roekoen (kawadjiban). Oelah weleh ta¬
barroek ka gori anoe aloes giroatna at.
ka para kiai djeung ka para moeallimin.
Oelah isin koe pedah geus aja joeswa,
karana saoer hadis oge, milari elmoe teh
koedoe nepi ka maot.
Wassalam
Q. I.


NGABOENGBANG.


Ngaboengbang ini soeatoe per¬
kataan jang ta asing lagi oentoek kita,
Adakala praktijknja ngaboengbang,
bermatjam-matjam, dan tiada dikerdjakan
ketjoeali di boelan Mauloed, ada jang
dihalaman roemah sahadja, adapoela jang
mengambil soeatoe tempat jang agak
djaoeh, misalnja djika di Tjiandjoer ke¬
Pasir-djati atau ke Madjalaja, tentang
inilah jang kedoea, saja memaksakan,
memperbintjangkannja, moedah - moeda¬
han ada manfaatnja oentoek sidang
pembatja.
Boelan Mauloed, soeatoe boelan jang
menggontjangkan pikiran dan tenaga
Kaom Moeslimin, dihadapan hari lahirnja
pendekar Islam Nabi Moehammad s.a.w.
Biarpoen tjaranja bermatjam-matjam, tapi
toedjoean sama jaitoe kebaikan,
djoega menoedjoe kebaikan ini, kalau
diambil garis besarnja ada doea ma¬
tjam: satoe toedjoean merajakan
hari lahirnja, tjara - tjaranja: sebagian
membesarkan sebagai pendidikan oen¬
toek anak-anak, mereka diatoernja dan
di-optocht-kannja, sepandjang djalan me¬
reka bersoeka-tjita, ada jang bergasidah,
adapoela jang ber-takbir dan solawat,
poen jang bersorak-sorak sadja, jang
hampir memetjahkan anak „telinga".
Orang-orang toea sebagian besar me¬
mentingkan pembatjaan atau berchotbah
tentang tarich Pembesar kita Nabi Moe¬
hammad s. a. w. Ini kebaikan jang ke¬
satoe itoe.
Sjahdan, adapoen kebaikan jan kedoea
jaitoe. Ngaboengbang, menoeroet
kebiasaan orang - orang sebagian ketjil.
Benarkah ngaboengbang itoe
baik? Djawab: baik atau tidaknja ter¬
gantoeng kepada si orang jang menger¬
djakannja. Tjontonja jang baik orang
doedoek dihalaman roemahnja sendirian
atau serta anak dan istrinja dengan
membatja takbir atau solawat, atau me¬
riwajatkan kepada mereka riwajat Nabi,
dengan ia bisa melepaskan pemandangan
dimana langit jang djernih diterangi oleh
boelan poernama (kebiasaan ngaboeng¬
bang itoe waktoe terang boelan), dia
serta keloearganja akan sedap meman¬
dang panorama disertai mengerdjakan
kebadjikan.
Ini dihalaman roemah, bagai manakah
djikalau pergi ketempat jang agak
djaoeh? Djawab: ngaboengbang ke¬
Madjalaja atau ke Pasir-djati, sebagian
besar, saja bilang boeroek sadja, keba¬
njakan oentoek tjari-tjari jang boekan2
sadja, ja'ni: pertama orang haroes men¬
daki boekit atau meliwati beloekar, di¬
sana ta' moestahil ia diantoek oelar atau
disakiti binatang djahat (sebab malam)
orang moesti menghabiskan waktoe, ka¬
dang - kadang menimboelkan penjakit,
dari sebab koerang tidoer. Dan kita
moesti ingat bahwa itoe kebiasaan boe¬
kan kewadjiban bahkan di Islam nga¬
boengbang itoe tida ada, sebanjak¬
banjaknja kita dapat fahla soenat, dari
batjaan kita (boekan dari ngaboengbang¬
inja) ja kalau dengan betoel kita batja apa2


Dr. ZAINOEDDIN.
Mengoetjapkan diperbanjak terima
kasih jang tiada berhingga kehadapan
jang terhormat toean DR. ZAINOEDDIN
jang soedah memelihara dengan sem¬
poerna sepandjang kesakitan jang ber¬
tanda tangan dibawah ini.
Hambatan atau aanval jang hebat
dan djahat dari penjakit tropica oleh
ketjerdikannja beliau dan rawatan
jang sempoerna itoe bahaja jang pe¬
ngabisan boleh dihindarkan.
Moedah-moedahan djasa beliau jang
sekian besarnja boleh dirasai oleh
ichwan dan beliau mendapat barkat
selamat kedoea istri dari doenia sam¬
pai di acherat.
Hoermat kami berdoea,
Wira Sendjaja.


disana. Jang lebih tjelaka lagi disepan¬
djang djalan sampai diboekit kebiasaannja
banjak chalajak laki-laki dan perempoean¬
perempoean dibawah pimpinan malam,
biarpoen terang boelan toch malam boe¬
kan siang, apalagi dibawah poehoen¬
poehoenan tentoe gelap, ta' sampai te¬
rangnja boelan kesana, sedang toedjoean
jang kita maksoedkan itoe hanja se-atas¬
atasnja soenat, tapi jang kita la¬
loei kebanjakan jang haram; dima¬
nakah letaknja kebaikan?!!
Saja tida akan tjeritrakan disini toe¬
djoean orang jang boeroek berhoeboeng
dengan ngaboengbang itoe. Jang diatas
tjonto-tjonto, misal-misal jang baik jang
saja kemoekakan tentangan ngaboeng¬
bang itoe, tapi........ boektinja
Dari sebab itoe insjaflah, pentjinta
ngaboengbang!! Kerdjakanlah jang le¬
bih berfaidah !! Insjaflah, insjaflah!
wibas dil de Noe pelade


D. Dj.


Kasalametan doenja acherat!


Oepama patekadan oerang
geus bener, tjetjekelan oerang
geus pageuh, tangtoe oerang sa¬
lamet doenja acherat.
Kitab elmoe Tauhid
noedoehkeun kana tetekadan noe¬
bener, noe njalametkeun doenja
acherat.
Pangaosna moeng f 0,44 sa¬
reng ongkos ngintoen.
Adm. A. M.


Lereskeuneun.
Dina A. M. anoe medal kamari no. 21
dina pagina kadalapan kolem kahidji
47 23
aja hadis anoe ahir kalamna ja
 
Moegi
Doepi leresna ja
dilereskeun.
Cor.

Kadjadian2 di nagara deungeun.


Djoeroemoedi A. M. katjida leungiteu¬
nana sarehna, ti sabarang A. M. No. 21
disebarkeun, Aboeja teu aja koemoelam¬
preng di latar pabrik. Dipapaj ka ditoe
ka dieu teu aja noe terang ka mana
losna. Ti dinja djoeroemoedi indit
njoengsi neangan kolot bisi kataradjang
bantjang pakewoeh di djero pabrik. Ana
djol teh ditempo ka tempat geusanna
kasampak aki-aki sarerea teh keur tjoe¬
lak-tjileuk bae bari haroegang-haregoeng
ngoeroetan bobokong,
Djoeroemoedi pohara kagetna toeloej
ditjagapan bari ditanja naon noe karasa.
Ari djawabna Aboeja geus teu poegoeh
rasakeuneunana djeung geus teu poegoeh
lebah-lebahna, anoe boekti mah ti loe¬
hoer ka handap djeung ti handap nepi
ka loehoer mani asa adoej awak Aboeja
teh Geus saminggoe estoening teu ka¬
raraban naon-naon; tjai asa toeak bari,
sangoe asa tjatang bobo.
Djoeroemoedi mapaj koe naon oesoel¬
asalna. Demi djawabna teu aja oesoel¬
asalna, ieu mah samata-mata kersaning
Goesti, sangkan Aboeja tambah eling,
tambah njoekoerkeun kana pasihanana
Noe Kawasa pikeun ngarasakeun di pa¬
lebah mana ni'mat pangleler Alloh Ta'ala
teh. Sihoreng ni'mat noe sok kaloeli¬
loeli teh pohara poendjoelna, moen di¬
beuli moal kadoeitan, moen diteangan
moal kapanggih.
Ari biasana noe sok djadi kalagian
Aboeja ari nganoehoenkeun ka Noe¬
Agoeng teh, dimana aja rizki gede, laoek
gede, barang-dahar loebak-liboek, pake
ginding djeung salianna. Geuning kara¬
sana ajeuna mah ni'mat noe pantar kitoe
mah pohara pisan laipna, da ari teu di¬
barengan koe sehat badan waras pikiran
mah teu aja pisan gawena.
Ari noe djadi marga lantaran mah nja¬
aja, lamoen koe Aboeja disareatkeun mah,
nja eta waktoe A.M. No. 21 dianteurkeun
ka pabrik, anoe mawana salah sokna bet
diteundeun dina balik panto henteu di¬
na pago paranti Aboeja. Bakating koe¬
hojong goera-giroe mereskeunana Aboeja
poho di kakolotan toeloej rigidig dipang¬
koe tapi barang djoeng didjoengdjoeng¬
keun karasa tjangkeng Aboeja noe teu¬
pati lempeng teh ngaderekdek tapi toe¬
loej bae maksa dikana pagokeun. Saba¬
dana toeloej Aboeja njolojong kana bales
bari njaloekan si Nini sina ngarantjetan. henteu moentjoel ti djero pabrik.


Inggris - Kominis.
Nagara Chamberlain teh nja eta Ing¬
gris, hidji karadjaan noe panggede-ge¬
dena dina ngabogaanana djadjahan, koe¬
rang leuwih saperlimana ti sadoenja.
Noe matak eta nagara sok diseboet
karadjaan imperialis tegesna karadjaan
toekang ngadjadjah. Djaba ti eta Inggris
teh soemberna kapitalisme deui atawa
goehana doeit. Bang2 doeit noe galale¬
de oge nja di Londen — iboe kota Ing¬
gris — ajana teh.
Tah kadoedoekan Inggris kitoe teh
anoe katjida bertentanganana pisan dja
pangadjaran Kominis. Sabab ari Kominis
mah kapan toedjoeanana teh hajang
ngaleungitkeun kapitalisme djeung im¬
perialisme. Nja noe boga toedjoean
pandeuri teh Roeslan, noe eukeur dia¬
djak babadamian koe inggris ajeuna
lamoen keur noe tara atawa langka nga¬
bandoengan politiek babakoena poelitik
loear nagara, tangtoe bae eta teh matak
ngaherankeun. Tapi ari keur noe sok
radjin matja soerat kabar mah kadjadian
kitoe teh geus lain noe aneh deui, koe¬
lantaran mindeng kabedjakeunana. Ari
koe kitoe tea mah saroea bae djeung
perkoempoelan - perkoempoelan politiek,
sok tjoel ninggalkeun toedjoeanana asal
ngalobaan korsi di Dewan - dewan.
Pikeun ngahartikeun tangtoengan Ing¬
gris teu koedoe boga oeteuk noe katjida
seukeutna, koe lantaran koe saliwatan
geus kanjahoan jen Inggris teh boetoeh
koe batoer dina ngajonan nagara-nagara
totaliter. Mangkaning Roeslan teh (noe¬
berdasar toedjoean kominis) nja koeat
balatantarana nja rahardja tanahna. Ari
enggeus kasedekkeun koe nagara-nagara
totaliter mah nja kapaksa Inggris teh
ngadeukeutan Kominis. Roeslan daek
dibawa babadamian deui da ngarasa
kaantjam koe moesoehna, nja eta Djerman.
Sili Tawar


Tapi sadjeroning Roeslan nampa adja¬
kan Inggris pikeun babadamian teh
tjoeriga, naha enjaan, henteu djeung
karinah atawa hajang njieun pakarang
ka Roeslan. Noe noedoehkeun kana ka¬
tjoerigaan Kominis roepa-roepa bedja ti
Roeslan djeung kendorna babadamianana,
da lamoen itoe ieu teu boga tjoeriga at.
doeanana babadamianana henteu djeung
karinah tangtoe geus lila meureun kaala


Ti harita karasana lain beuki senang, tapi
beuki asa remek katoeroeg-toeroeg di¬
tambahan koe panas tiris deuih nja nepi
ka ajeuna soemawonna Aboeja bisa sa¬
sapoe di pabrik geus teu bisa toeroen2
atjan tina bale.
Koe margi sakitoe djoeroemoedi ha¬
toer tingali, ka sadajana dina nomer ajeuna
mah toeang ejang sarerea teh mangkir


boeahna teh. Geuning babadamian Djer¬
man-Itali mah teu saminggoe - minggoe¬
atjan enggeus ngadjadi perdjangdjian.
Mimiti noe ngasongkeun oesoel per¬
djangdjian teh ti pihak Inggris, tapi
koe Roeslan ditolak koe lantaran lembek
teuing tjenah. Ti dinja toeloej Roeslan
ngasongkeun Oesoel sorangan, tapi Ing¬
gris emboengeun. Saenggeus kitoe ba¬
badamian diteroeskeun deui sili-tawar,
sili-tawar nja njebar bedja madjar tereh
kaala boeahna, tjara noe geus dimoeat
dina A. M. noe kamari. Demi toeng¬
toengna Inggris djeung Prantjis nga¬
songkeun Oesoel kadoea kalina ka¬
Roeslan noe oenina kira-kira tjara noe¬
di handap ieu :
1e. Oepama aja nagara ngaroeroeg sa¬
lasahidji ti noe nanda perdjangdjian,
bakal dianggap saroea djeung ngaroe¬
roeg ka nagara noe mariloe naranda.
2e. Oepama salasahidji ti noe nanda
perdjangdjian, kabawa perang koe¬
lantaran noeloengan nagara noe dibe¬
re garantie koe manehna, bakal ditoe¬
loengan noeroetkeun art. 16 „Beung¬
keutan Bangsa2" (Volkenbond).
Oesoel noe kaseboet di loehoer teh,
hidji tjiri jen Inggris rada ngajoenkeun
kana kahajangna Roeslan, koe lantaran
Inggris noe pangboetoehna koe Roeslan.
Beuki dieu teh beuki ngangsrod njoem¬
ponan kahajangna Roeslan. Noe masih
keneh djadi soal tina perkara Oesoel
Inggris teh nja eta: Roeslan menta soe¬
paja Inggris djeung Prantjis mere ga¬
rantie ka nagara-nagara sakalereun Polen
saperti: Litauen, Letland, Estland djeung
nagara Fin tapi Inggris emboengeun.
Demi noe kadoea tina perkara ngadja¬
lankeunana perdjangdjian, ari Roeslan
teu daekkeun berdasar kana artikel 16
„Beungkeutan Bangsa2".
Biantara Mollotof.
Dina tg. 31 Mei loeloegoe oeroesan
loear nagara Roeslan nja eta Mollotof,
gagantina Litwinof geus njieun biantara
tina perkara politiek loear nagara. Dina
eta biantara diterangkeun kalawan djelas
jen Roeslan daek babarengan digawe dj.
nagara-nagara noe hajang aja katengtre¬
man, tapi moal daek ari dipake pa¬
karang mah. Oesoel Inggris henteu
ari ditolak mah tapi andjeunna njarios¬
keun jen Roeslan tatjan ngarasa soegema.
Noe pangpentingna tina eta biantara
nja eta katerangan jen Roeslan hajang
ngahadean perhoeboengan dagang djeung
Djerman, moesoehna tea sarta toeloej
diterangkeun deui jen perhoeboengan
dagang djeung Italie mah geus aloes.
Djigana mah katerangan Mollotof noe¬
pandeuri teh hidji akal pikeun njing¬
sieunan Inggris soepaja toendoek kana
kahajangna Roeslan. Koe lantaran oepa¬
ma Roeslan ngadeukeutan Djerman mah
beuki tjilaka bae. Malah loba noe njangka
jen babadamian antara Inggris djeung
Roeslan teh naha djadi kameunangan

keur Roeslan nja eta sapamentana di¬
kaboel atawa kandas. Noe kahidji pang¬
loba harepanana. Eta sangka-sangkaan
teh babakoena pamanggih s. s. kabar di
Amerika djeung s. s. kabar di nagara
totaliter da ari bagian panggedena ti
s. s. kabar Inggris djeung Prantjis mah
ngan ngaharep jen bakal njoegemakeun
ka ditoe ka dieu bae.
MORAWI.


Moelih ti Eropa.
Programa Kdj. Boepati Tjiandjoer anoe
dimoeat dina A.M. no. 19 koe angkata¬
nana mantenna kana djadi deui lid Bale
Rahajat (Volksraad) dirobah, soepaja iasa
ngaloeoehan gempoengan milih Gedele¬
geerden.
Djengkarna ti nagri tg. 26 boelan Mei
ka Villefranche ti dinja toenggang kapal
ti Marseille kapal „Chrestiaan Huygens"
anoe ti nagri geus ditoenggangan koe¬
para poetrana.
Pisoempingeunana ka Tg. Parioek di¬
na tg. 22 Juni. Teroes henteuna ka Tji¬
andjoer tatjan aja wartos anoe jakin.
P.V.P.N. Tjiandjoer,
Dina malem Kemis 30/31 Mei '39, di
clubgebouw Pasoendan, P.V.P.N. Tjian¬
djoer geus ngajakeun perajaan, toemali
djeung ngadegna P.V.P.N. di Tjiandjoer
sarta ngadadarkeun poetoesan2 congres
di Bandoeng anoe anjar kaliwat, anoe
saroemping + 250 ti antarana kaom iboe
teu katilar.
Poekoel 8 pasamoan diboeka koe djrg
Oewen, voorzitter P. V. P. N.- Tjiandjoer,
sarta dina podium katingali bestuurleden
P. V. P. N. anoe dipilih ti oenggal2 vak¬
bonden anoe aja di Tjiandjoer.
Saparantosna voorzitter naroskeun wa¬
kil perkoempoelan, aja welasna wakila
perkoempoelan anoe saroemping, wakil
pers aja: A. I. D., Antara, Pemandangan,
Al-Moe'min sareng Sipatahoenan.
Saterasna voorzitter nganoehoenkeun
ka sadajana anoe saroemping, soema¬
wonten ka wakil Pamarentah, pers sareng
ka noe maparin toendjangan. Saparan¬
tosna, ngariwajatkeun bergerakna sarekat
sekerdja di Indonesia, nepi ka ngawoe¬
djoedna P. V. P. N. ajeuna. Panoetoep
ngadoenga, moega Dr. Soekiman, oetoe¬
san kaom boeroeh Indonesia ka Genève
ginoeloer kawiloedjengan.


Djrg. Moechtar njarioskeun tina per¬
kawis: werkgever sereng werknemer (ka¬
om madjikan sareng kaom boeroeh).
Djrg. Soelaeman ngabandingkeun kaom
boeroeh di loear nagri sareng di Indo¬
nesia.
Djrg. Tirtalaksana moeka toetoengkoe¬
san tjandak tina congres P. V. P. N. di
Bandoeng dina Januari 1939.
Sadajana noe njarios njandak katera¬
ingan sareng alesan-alesan noe njoege¬
makeun.
Ti dinja ditema koe nembongkeun ka¬
rasmenan, ngadjamoe ka sadajana noe¬
saroemping.
Anoe maparin toendjangan kana ieu
karasmenan nja eta Pakoempoelan: B.P.I.,
P.A.S. sareng P.P.S.T.
Taboeh 12.30 pasamoan ditoetoep koe¬
voorzitter kalajan ngahatoerkeun: Selamat
malam, selamat tidoer! (Verslagg. A.M.).
Tjopet Senen.
Dina minggoe2 ajeuna kota Betawi
keur meudjeuhna teu aman koe tjopet
anoe loear biasa, babakoena nja eta di
pasar Senen.
Si toekang tjopet geus teu ngingetkeun
naha beurang, naha penting, atawa naha
sepi, naha rame, hiih kedewek-kedewek
bae tjetjeremed. leu kadjadian noe matak
dibabar dina A. M. bisi ti salasahidji
para maos angkat ka Batawi. Etang2
ditioeng memeh hoedjan bae ieu mah.
Eta tjopet teh katjida narekadna, da
lamoen aja noe wani-wani ngabetahkeun
tara anta parah deui dipergasa bae. Noe¬
matak eta tjopet sakitoe waranina koe
lantaran maranehanana teh ngabogaan
hidji koempoelan tjopet, anoe geus ka¬
politik koe serseu-serseu mah, ngan
tatjan bisa nangkep bae. Koempoela¬
nana teh diseboet „Perkoempoelan am¬
pat sen", sabab sakoer „anggotana" koe¬
doe majar kontribisi sapoe opat sen. Ari
„anggotana" eta „ koempoelan" katjida
loba, ditaksir kana koerang leuwih 500
djelema djahat, sedeng noe ngadjaga
pasar Senen ngan doea serseu. Noe¬
matak ajeuna toekang daragang njieun
rekes soepaja pendjagaan di Senen di¬
koeatan.
Koempoelan tjopet teh ngabogaan keur¬
seus sagala tina perkara koemaha nga¬
goenting tali, koemaha kadak-kodok, pen¬
dek tina soal njopet bae. Lamoen aja hidji
babatoeranana ditjerek koe Poelisi, anak
pamadjikanana si korban Poelisi teh
dioeroes sagalana koe koempoelan
satoengtoeng salakina ditahan di boei.
Kantenan ieu kaajaan teh sanes ante¬
peun, beuki lila beuki nerekab toeng
toengna moal di Senen bae tapi ka¬
sedjen tempat pada ditoeroetan. Moegi¬
moegi bae pamarentahan ngadamel tin¬
dakan noe keras pikeun ngabasmi eta
kasakit tjopet. (Morawi).


Bedja Pergerakan.
Patali djeung kaajaan di loear nagara
djeung roepa-roepa deui sabab dina
boelan Maart noe geus kaliwat „Parindra"
noe dibobotohan koe djago „Bale Ra¬
hajat" djrg. M. H. Thamrin geus nga¬
djak ka perkoempoelan-perkoempoelan
kabangsaan Indonesia pikeun njieun
badan soepaja kabeh perkoempoelan
bisa digawe babarengan. Koemiteu noe¬
diloeloegoekeun koe „Parindra" dinga¬
ranan „Nationale Concentratie", sarta
dina poe Ahad 20 Mei eta komiteu teh
geus njieun gempoengan di Batawi
ngondangan roepa-roepa perkoempoelan
kabangsaan. Noe miloe kana eta gem¬
poengan nja eta: Parindra, Pasoendan,
P. S. I. I., P. I. I., Sarikat Minahassa,
djeung Gerindo
Boeahna eta gempoengan njoegema¬
keun pisan, sarta eta koempoelan-koem¬
poelan teh ngabangoen hidji badan noe¬
dingaranan „Gaboengan Politik
Indonesia" at. pondokna „Gabpi".
Eta badan teh dioeroesna koe sekretaris,
pembantoe sekretaris dj. komisaris.
Toedjoeanana „Gabpi" teh lamoen
diringkeskeun nih nja eta narekahan
soepaja aja babarengan digawe antara
perkoempoelan2 kabangsaan djeung rek¬
ngajakeun „Kongres Indonesia"
Moega - moega eta badan teh hasil
maksoedna noe sakitoe moeljana keuri
noesa djeung bangsa. Amin! (Morawi).
Sakola loehoer Moeham
madijah.
Dina waktoe ajeuna anoe boga tjita2
hajang njieun Sakola loehoer Islam teh
aja doea badan. Noe hidji Moehamma¬
dijah ari anoe sahidji deui komiteu
„Psantren Loehoer" noe dikokolotan koe¬
djoeragan Dr. Satiman Wirjosan¬
djojo. Lamoen teu salah tjita-tjita
Moehammadijah mah hajang njieun sa¬
kola loehoer teh lain tina Islam bae,
tapi oge tina elmoe dagang
Ajeuna-ajeuna s. k. „Pemandangan
meunang bedja ti noe beunang diper¬
tjaja, jen geus aja pigoeroeeunana mah
keur sakola loehoer Moehammadijah teh,
nja eta djrg. T. H. Rosjidi. leu teh
hidji nonoman Indonesia anoe parantos
ngantongan diploma sakola loehoer di
Mesir (Al-Azhar), sarta rek miloe nare¬
kahan soepaja laksana tjita-tjitana Moe¬
hammadijah.
Moega-moega bae sing geura hasil
maksoedna noe sakitoe loehoeng teh.
(Morawi).
Neda Djijad.
Sarehna poen biang sareng poen bapa
R. Abdoelrahim sareng Nji R. Djoepena
alias Odas sami - sami pada ahli A. M.
kenging moesibat panjawat anoe pohara
parantos aja sasihna disoehoenkeun pi¬
doelana para ihwan ahli-ahli A. M.
Wassalam Lg. No. 665.

Rapport soesoe boelan April 1939.


Pameresan


Vet¬
gehal¬
te


Vet¬
vrije
droog
rest


Zuur¬
graad


Rein¬
heid


Katra¬
ngan


Kaberesihan


1. Melkerij „Kleinsegoe¬
noeng", Patjet.


4,60


8,20


7,0


Aloes
pisan.


Tjatjampoerana¬
na djeung kaa¬
jaanana aloes.


Sedeng.


2. Boerderij „Tjimatis",
Tjimatis.


4,1%


8,83


7,0


Aloes.


idem


Aloes.


3. Melkerij Camoenie,
Tjiandjoer.


3,80


8,00


4,8


Aloes.


Tjatjampoerana¬
na aloes, kaaja¬
anana ten pati,
koe lantaran aja


Rada sedeng,


4. Melkerij „de Bron
Gekbrong.


2,80


8,53


6,0


Aloes.


alcohol.
Tjatjampoerana¬
na djeung kaaja¬


Sedeng.


5. Melkerij „Angkloeng2
Tjibeber.


3,70


8,61


5,8


Aloes.


anana aloes.
Idem.


Rada sedeng.


6, „Valencia - Hoeve",
Patjet.


4,8%


8,09


5,8


Aloes.


idem


idem.


„Raksa Mitra Poetra.
Pangoeroes nampi hadiah kalajan
kabingahan ti Djoeragan MEKKEU
(SOEDARSONO) seueurna f 0,75.
Adolf Hitler.
Patali djeung joeswana Adolf Hitler
„Pepentol sakabeh rahajat Djerman" dje¬
djeg lima poeloeh taoen tea dina tg. 20
boelan April, gegeden2 Djerman geus
ngajakeun pesta di Berlijn noe katjida
rongkahna. Aja kana doea poeloeh tiloe¬
na nagara ngirim-ngirimkeun wawakilna
ka Berlijn — iboe kota Djerman — pi¬
keun ngawiloedjengkeun andjeunna.
Sabagian noe pangramena tina eta
pesta teh nja eta koe ajana parade sol¬
dadoe katoet parabot perangna djeung
mangratoes-ratoes kapal oedara. Lobana
soldadoe noe miloe kana eta parade aja
kana 40,000, sarta lilana eta parade meh
opat djam.
Asa merenah pisan lamoen oerang oeni¬
nga saeutik-eutikeun tina lalakonna eta
„Lalaki" noe taoen-taoen ajeuna sok
ngageundjleungkeun doenja.
Adolf Hitler teh dilahirkeunana dina
tg. 20 April 1889 di Braunau, hidji kota
nagara Oostenrijk - Hongaria. Ramana
djadi ambtenaar douana di kota Passau
tapel wates djeung Beieren, propensie
Djerman.
Ti moemoerangkalihna Adolf dididikna
keras pisan, koe lantaran tjita2 ramana
hajang sina djadi ambtenaar, tapi soelaja
djeung tjita-tjita poetrana weleh hojong
djadi architect (toekang njieun imah).
Dina joeswa kira-kira 17 taoen Adolf
ditinggalkeun poepoes koe iboe-ramana,
atoeh kapaksa ti harita koedoe njiar ki¬
pajah sorangan. Nja toeloej angkat ka¬
Wenen — iboe kota Oostenrijk - Honga¬
ria —. Di ieu kota andjeunna djadi toe¬
kang ngetjet. Koe roepa-roepa sabab
ti Wenen teh ngalih dina taoen 1912 ka¬
kota München di nagara Djerman.


Di Münschen oge nja kitoe deui bae
koela-koeli damelna teh nepi ka ngami¬
mitian perang doenja, dina boelan Juli
1914. Teu koengsi lila ti saenggeusna
perang ngamimitian Hitler neken solda¬
doe miloe ti bagian Djerman. Dina eta
perang Hitler koengsi tatoe, tapi sada¬
mangna toeloej ngiring perang deui.
Dina taoen 1918 geus katjilakaan deui,
harita mah sotjana keuna koe gas, ma¬
lahan koengsi teu pati ningali sakeu¬
deung.
Koe lantaran saenggeusna perang doe¬
nja, Djerman katjida hengkerna toeloej
Adolf Hitler teh djeung babatoeranana
ngadegkeun pakoempoelan pikeun nga¬
djait nagara Djerman tina kaajaan harita
noe sakitoe malaratna. Eta koempoelan
dingaranan „National - Sozia¬
listischer Deutscher Arbei¬
terpartei" atawa pondokna N.S.D.
A.P. Noe kapilih djadi pepentolna Adolf
Hitler. Toedjoeanana eta koempoelan
teh ngagoengkeun deui nagara Djerman;
atoeran nagara (harita) koedoe samasa¬
kali diganti; kakawasaanana koedoe aja
di saleungeun (absolute regering).
leu toedjoean katjida soelajana, baba¬
koena tina perkara ngolah nagara, djeung
parte-parte galede noe aja djaman hari¬
ta saperti Sociaal democraatische partij,
Centrum, Kominis djeung rea-rea deui.
Noe matak teu heran lamoen mindeng
pabentrok antara kaoem Nazi (noe anoet
ka Hitler) djeung kaoem parte noe se¬
djen.
Pikeun ngalajanan moesoeh dina aja¬
na papaseaan Hitler njieun „soldadoe
nja eta Sturm-Abteilung (S.A.) djeung
Schutz-Staffel (S.S.)*)
Partijna Hitler katjida madjoena, raj
taoen - raj taoen beuki nambahan, nepi
ka dina taoen 1923 mah, kaoem Nazi
teh ngarasa koeat pisan; toeloej njieun
Putsch (pembrontakan). leu Putsch teu
kadjadian, sarta Hitlerna oge dihoekoem
boei lima taoen lilana. Ngalakonanana
Moen di oerang mah „Soeria Wi¬
rawan".


hoekoeman teu koengsi lima taoen, ngan
oekoer sataoen kaboeroe dibere ampoen.
Sakaloearna ti boei Hitler didamelna
beuki toh-tohan di ditoe di dieu nga¬
jakeun roepa-roepa biantara.
Boeahna oge katjida pisoegemaeuna¬
na, beuki ngalobaan bae noe aranoet
teh nepi ka dina taoen 1933 mah nga¬
bogaan korsi di Reichstagna oge
(Dewan Rajat) leuwih ti satengahna.
Nja atoeh koe presiden Djerman, Adolf
Hitler teh dina 30 Januari 1933 dibe¬
noem kana Reihskanzler (loeloe¬
goe nagara). Barang dina taoen 1934
presiden Djerman, Paul von Hindenburg,
poepoes tamplok kakawasaan nagara ka¬
Adolf Hitler nepi ka ajeuna. (Morawi).


„Raksa Mitra Poetra
Pangoeroes ieu roemah pertoeloe¬
ngan ngaraos kaperloeanana kanggo
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos!
Kalajan asmana Pangoeroes,
Wira Sendjaja
Voorzitter.


Soendaasch Nieuwsblad
TOEMBAL


Diterbitkan tiap2 hari SENEN-RABOE
dan DJOEM'AT soenggoeh penting
sekali boeat djadi pembatjaan oemoem
bagi siapa jang mengerti „BAHASA
SOENDA".
Isinja bergoena boeat pengalaman
kaoem ambtenaren - handelaar dan
landbouwers djoega kabarnja hangat?


Harga Abonnement
per boelan (Indonesia) f 0,60
idem (Negeri Loearan) f 1.—
Adres Adm. en Red Toembal
pla Tawekal Tasikmalaja (Java).
N.B. Jang meminta langganan
kirim wang doeloe.


KANGGO NGALOEASKEUN PAMAN¬
DANGAN DISAJAGIKEUN KITAB2,


Basa Soenda.
Panoetan Agoeng (Kdj. Nabi
Moehammad s.a.w.) f 0,54.
Pahlawan-pahlawan Islam
f0,30
Roekoen Islam sareng Hikmatna f 0,54.
Minhadjoel Abidin I (aksara Arab) f 0,54
Minhadjoel Abidin II (idem ) f 0,54.
Parantos dietang ongkos ngintoen.
Adm. A. M.


